
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.900/10/43102 (1) 

Συγκρότηση Επιτροπής Ανάπτυξης και Στήριξης της υπο¬ 
δομής του Αθλητισμού στις Ένοπλες Δυνάμεις (Ε.Α.- 
Σ.Υ.Α.Ε.Δ.). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΠΟΛΙΤΙΣΜΟΥ 

Έχοντας υπόψη: 

α. Τις διατάξεις του Α.Ν. 397/68 «περί επανασυστά- 
σεως της Γ ενικής Γ ραμματείας Αθλητισμού και των αρμο¬ 
διοτήτων αυτής» (ΦΕΚ Α' 101). 

β. Τις διατάξεις του άρθρου 5 παρ. 12 και 21 του Ν. 
2292/95 «Οργάνωση και λειτουργία Υπουργείου Εθνικής 
Άμυνας, διοίκηση και έλεγχος των Ενόπλων Δυνάμεων και 
άλλες διατάξεις» (ΦΕΚ Α’ 35). 

γ. Τις διατάξεις του άρθρου 33 του Ν. 1646/86 (ΦΕΚ Α’ 
138). 

δ. Τις διατάξεις του άρθρου 29Α του Ν. 1558/85 (ΦΕΚ 
Α’ 137), που προστέθηκε με το άρθρο 27 του Ν. 2081/92 
(ΦΕΚ Α’ 154), όπως αντικαταστάθηκε με το άρθρο 1 παρ. 
2 του Ν. 2469/97 (ΦΕΚ Α’ 38). 

ε. Την υπ’ αριθ. ΥΠΠΟ/ΓΝΟΣ/47968/9.10.96 κοινή 
απόφαση Πρωθυπουργού και Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού». 

στ. Το γεγονός ότι από τις διατάξεις της παρούσας από¬ 
φασης προκαλείται επιβάρυνση 20.000.000 δραχμών, 
που θα καλυφθεί με επιχορήγηση από τον Ο.Π.Α.Π. 

ζ. Την υπ’ αριθ. Φ.900/1465/2.6.94 (ΦΕΚ 441/ 
13.6.94) «Συγκρότηση Επιτροπών Στήριξης Αθλητικών 
Προγραμμάτων και Αναμόρφωσης Εγχειριδίων Φυσικής 
Αγωγής των Ενόπλων Δυνάμεων» (ΦΕΚ Β' 441), αποφασί¬ 
ζουμε: 

1. Συγκροτούμε Επιστημονική Επιτροπή Ανάπτυξης και 
Στήριξης της Υποδομής του Αθλητισμού στις Ένοπλες 
Δυνάμεις (ΕΑΣΥΑΕΔ), αποτελούμενη από τους: 

α. Υποστράτηγο Πετρομιχελάκη Ζαχαρία, Γραμματέα/ 
Διευθυντή ΑΣΑΕΔ, ως Πρόεδρο. 

β. Ζαχαρόπουλο Σπήλιο, ΚΦΑ, Διευθυντή Αγων. Αθλη¬ 
τισμού Γ.Γ.Α., ως Αντιπρόεδρο. 

γ. Σχη (ΠΒ) Καρατουλιώτη Νικόλαο, του Στρατιωτικού 
Γραφείου ΥΕΘΑ. 

δ. Τχη (ΠΖ) Κων/νο Κούσουλα, του ΓΕΣ. 

ε. Πλωτάρχη Αλέξανδρο Φωτακίδη, του ΓΕΝ. 
στ. Επισμηναγό Δημήτρη Χριστοφόρου, του ΓΕΑ. 
ζ. Στάμου Αλφρέντος, Συνεργάτης Γραφ. Πρωθυπουρ¬ 
γού. 

η. Οικονόμου Βασίλειος, συνεργάτης ΥΕΘΑ. 
θ. Παξινδ Θρασύβουλο, Διδάκτορα Φ.Α. καθηγητή Σχο¬ 
λής ΕυελπΙδων. 

ι. Ευάγγελο ΝικολΟΙδη, Ο.Ν. Διευθυντής Οικον. Υπ. 
(ΑΣΑΕΔ), πλοίαρχος (ο.ε.). 

ια. Κων/νο Γραμματικόπουλο, Δικηγόρο, Γ.Γ.Α., ως μέ¬ 
λος. 

2. Η επιτροπή κατά την πρώτη συνεδρίασή της ορίζει εκ 
των μελών της το Γραμματέα και Οικονομικό Υπόλογο αυ¬ 
τής. 

3. Το έργο της Επιτροπής πρέπει να έχει ολοκληρωθεί 
έως την 31.12.1999, οπότε αυτή διαλύεται αυτοδι¬ 
καίως. 

4. Η επιτροπή έχει απαρτία αν παρευρίσκονται τουλάχι¬ 
στον πέντε (5) μέλη της, μη υπολογιζομένων του Γ ραμμα¬ 
τέα και του Οικονομικού Υπολόγου. 

5. Όλα τα μέλη της Επιτροπής είναι ανακλητά. Για την 
ανάκληση απαιτείται κοινή απόφαση των συναρμοδίων 
Υπουργών. 

6. Το έργο της επιτροπής είναι: 

α) Λαμβάνοντας υπόψη τα πορίσματα της επιτροπής 
Στήριξη Μαζικών Αθλητικών Προγραμμάτων, που προε- 
βλέφθη, στην υπό στοιχεία ζ του παρόμοιου κοινή υπουρ¬ 
γική απόφαση, θα αξιολογήσει την εφαρμογή των προτει- 
νόμενων μέτρων της άνω επιτροπής, θα τροποποιήσει ή 
και θα εξειδικεύσει αυτά στις παρούσες συνθήκες και θα 
προτείνει τρόπους άμεσης υλοποίησης. 

β) θα προτείνει στον ΥΕΘΑ, μέσω του ΓΕΕΘΑ, δέσμη 
μέτρων για την καλύτερη αξιοποίηση των αθλητικών εγκα¬ 
ταστάσεων και του υπηρετούντος ανθρώπινου αθλητικού 
δυναμικού. 

γ) θα προωθήσει την οργάνωση και λειτουργία Προ¬ 
γραμμάτων Μαζικού Αθλητισμού στις Ε.Δ. 

δ) θα έχει τη συμβουλευτική και τεχνική καθοδήγηση 
για την εφαρμογή των εγχειριδίων φυσικής αγωγής, που 
εκπόνησε η Επιτροπή Αναμόρφωσης Εγχειριδίων Φυσικής 
Αγωγής, που προεβλέφθη στην υπό στοιχείο ζ' του προοι¬ 
μίου κοινή υπουργική απόφαση. 

ε) Η επεξεργασία άλλων θεμάτων και η υποβολή αντί¬ 
στοιχων προτάσεων που αναφέρονται στην ανάπτυξη και 
τη στήριξη του αθλητισμού στις Ε.Δ. 

7. Οι προτάσεις της Επιτροπής πρέπει να υποβληθούν 
το αργότερο έως την 30.11.99. 

8. Η αποζημίωση των Προέδρου, Αντιπροέδρου και Με¬ 
λών της Επιτροπής ορίζεται στο ποσό των 80.000 δρχ. μη¬ 
νιαίους. 

9. Η Επιτροπή δύναται να ορίζει Επιστημονικούς Συνερ¬ 
γάτες, ιδίως στην περίπτωση της παραγρ. 7, περ. δ' του 
έργου της Επιτροπής. Η εργασία των Επιστημονικών Συ¬ 
νεργατών υπόκειται στην έγκριση της Επιτροπής, η οποία 
και ορίζει το ύψος της αμοιβής των. 

10. Για την εύρυθμη και αποδοτική λειτουργία της Επι¬ 
τροπής δύναται με απόφασή μας να συστήνει από τα μέλη 
της, άνευ αμοιβής, υποεπιτροπές. 

11. Για τυχόν μετακινήσεις των μελών της επιτροπής 
εκτός έδρας θα τους καταβάλλονται η αξία των εισιτηρίων 
ή σε περίπτωση χρήσης ιδιωτικού αυτοκινήτου αποζημί¬ 
ωση 35 δραχμών ανά χιλιόμετρο βάσει βεβαιώσεως, τα 


έξοδα για ξενοδοχείο μέχρι του ποσού των 12.000 δρχ. 
ημερησίως βάσει αποδείξεων και 8.000 δρχ. ημερησίους 
για διατροφή. 

12. Η όλη δαπάνη για την οργάνωση και λειτουργία της 
Επιτροπής και κάθε άλλη δαπάνη που αφορά το έργο της 
Επιτροπής θα καλυφθούν από τον ΟΠΑΠ σύμφωνα με το 
άρθρο 33 του Ν. 1646/86, μετά από εισήγηση της επιτρο¬ 
πής αυτής προς τον Υφυπουργό Αθλητισμού, βάσει λε¬ 
πτομερούς εκθέσεως του οικονομικού υπολόγου της. 

Η απόφαση αυτή να δημοσιευθεί στην Εφημερίδα της 
Κυβερνήσεους. 

Αθήνα, 5 Οκτωβρίου 1998 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠ. ΠΟΛΙΤΙΣΜΟΥ 

Α.-Α. ΤΣΟΧΑΤΖΟΠΟΥΛΟΣ ΑΝΔΡ. ΦΟΥΡΑΣ 

-♦- 

Αριθ. 2057985/6278/0022 (2) 

Καθορισμός του ύψους της αποζημίωσης του Προέδρου 
του Εθνικού Ιδρύματος Νεότητος (Ε.Ι.Ν.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2470/97 και του άρθρου 22 παρ. 
3 του Ν. 2362/95. 

2. Τις διατάξεις του 40 του Ν. 849/78. 

3. Την παράγρ. 2 του άρθρου 10 του Ν.Δ. 572/70 (ΦΕΚ 
125/Α72.6.70). 

4. Τηναριθμ. 5682/89 (ΦΕΚ 135/25.7.89 τ. Ν.Π.Δ.Δ.), 
με την οποία διορίστηκε το Διοικητικό Συμβούλιο του 
Ε.Ι.Ν. 

5. Τις διατάξεις του άρθρου 29Α του Ν. 1558/85 όπως 
προστέθηκαν με το άρθρο 27 του Ν. 2081/92 και τροπο¬ 
ποιήθηκε με το άρθρο 1 παρ. 2α του Ν. 2469/97. 

6. Την αριθμ. 1107147/1239/0006Α/4.10.96 από¬ 
φαση Πρωθυπουργού και Υπουργού Οικονομικών για την 
ανάθεση αρμοδιοτήτων στους Υφυπουργούς Οικονομι¬ 
κών, αποφασίζουμε: 

1. Καθορίζουμε το ύψος της αποζημίωσης του Προέ¬ 
δρου του Ε.Ι.Ν. στο ποσό των (300.000) μηνιαίος από την 
ημερομηνία που αρχίζει η ισχύς της απόφασης αυτής. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του ΕΘΝΙΚΟΥ ΙΔΡΥ¬ 
ΜΑΤΟΣ ΝΕΟΤΗΤΑΣ, ύψους 4.200.000 δρχ. το έτος. 

Γ ια την ανωτέρω δαπάνη έχει εγγράφει πίστωση στον 
τακτικό προϋπολογισμό του ΕΘΝΙΚΟΥ ΙΔΡΥΜΑΤΟΣ ΝΕ¬ 
ΟΤΗΤΑΣ ΚΑΕ 4.000 άρθρο 40.000 έξοδα διακίνησης 
1.057.400.000. 

2. Η αποζημίωση του ανωτέρω σε περίπτωση που κατέ¬ 
χει και έμμισθη θέση στο δημόσιο τομέα δεν μπορεί να 
υπερβεί το όριο απολαβών της παράγρ. 1 του άρθρου 6 
του Ν. 1256/82, όπως τροποποιήθηκε με την παράγρ. 1 
του άρθρου 33 του Ν. 1262/83 και αντικαταστάθηκε με το 
άρθρο 4 του Ν. 2303/95 και το άρθρο 4 του Ν. 2198/94. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12877 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡ1 ΣΤΟΛΟΥΛΑΚΗΣ ΓΈΡ. Δ. ΑΡΣΕΝΗΣ 

-♦- 

Αριθ. 2055423/6002/0022 (3) 

Έγκριση νυκτερινής απασχόλησης Κυριακές και εξαιρέσι¬ 
μες ημέρες των νυχτοφυλάκων των Δημοσίων Βιβλιο¬ 
θηκών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του Ν. 2507/20 άρθρο 10 και 11. 

3. Τις διατάξεις του Ν. 814/43 (περί οργανισμού της 
Εθνικής Βιβλιοθήκης) και του Ν. 1362/49 «Περί ιδρύ- 
σεως, ανασυγκροτήσεως και ενιαίας οργανώσεων των ανά 
το Κράτος Βιβλιοθηκών». 

4. Τις διατάξεις του άρθρου 15 του Ν. 2592/1998 για 
υπερωριακή εργασία και την εγκύκλιο 2022941/2297/ 
0022/7.4.1998 του Γ.Λ.Κ. 

5. Τις υπηρεσιακές ανάγκες της Δημόσιας Βιβλιοθήκης 
ΑνδρΙτσαινας και την ανάγκη φύλαξης του υλικού της Βι¬ 
βλιοθήκης, καθ’ όλες τις ημέρες και ώρες, όπως προκύ¬ 
πτει από το πρακτικό της Εφορείας της Βιβλιοθήκης και 
τον πίνακα που επισυνάπτεται στην απόφαση. 

6. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των 237.120 δρχ. που θα 
καλυφθεί από τον προϋπολογισμό της Δημόσιας Βιβλιο¬ 
θήκης Ανδρίτσαινας, αποφασίζουμε: 

Εγκρίνουμε για το β' εξάμηνο του έτους 1998, υπερω- 
ριακή, νυκτερινή εργασία με αμοιβή στον Τριγάζη Χρήστο, 
μόνιμο υπάλληλο της Δημόσιας Βιβλιοθήκης Ανδρίτσαι- 
νας, του κλάδου ΥΕ Νυκτοφυλάκων με βαθμό Δ' και Μ.Κ. 
30, κατά τις Κυριακές και εξαιρέσιμες ημέρες. Το ύψος 
της αμοιβής ανέρχεται συνολικά στις (208 ώρες) χ 1.140 
δρχ. = 237.120 δρχ. 

Η εργασία αυτή θα παρέχεται από 22ας ώρας μέχρι 6ης 
πρωινής. 

Το ύψος της αμοιβής του ανωτέρω υπαλλήλου καθώς 
και ο αριθμός των ωρών που θα απασχοληθεί φαίνεται 
αναλυτικότερα στον πίνακα που επισυνάπτεται στην από¬ 
φαση (σύμφωνα με τις διατάξεις του άρθρου 15 του Ν. 
2592/1998). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 20 Αυγούστου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΜΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡ1 ΣΤΟΛΟΥΑΑΚΗΣ ΓΈΡ. ΑΡΣΕΝΗΣ 


Αριθ. 2066034/7258/0022 (4) 

Καθορισμός μηνιαίας αντιμισθίας στον Πρόεδρο Δ.Σ. 

ΟΓΕΕΚΑ «ΔΗΜΗΤΡΑ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 135/Α785) όπως συμπληρώ¬ 
θηκε με το άρθρο 27 του Ν. 2081 /92 και όπως αυτές αντι- 
καταστάθηκαν με το άρθρο 1 παρ. 2 Ν. 2469/97 (ΦΕΚ 38/ 
Α797). 

2. Τις διατάξεις των άρθρων 11 και 15 Ν. 2520/97 (ΦΕΚ 
173/Α71.12.97). 

3. Τηναριθμ. 8668/2.4.98 (ΦΕΚ 469/Β718.5.98) από¬ 
φαση Υπουργού Γεωργίας «Διορισμός Προέδρου 
ΟΓΕΕΚΑ «ΔΗΜΗΤΡΑ» όπως διορθώθηκε μεταγενέ¬ 
στερα» (ΦΕΚ 598/Β/16.6.98). 

4. Την αριθμ. 1107147/1239/0006Α /4.10.96 από¬ 
φαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών». 

5. Τη διάταξη του άρθρου 40 Ν. 849/78 (ΦΕΚ 232/Α / 
78) όπως συμπληρώθηκε με το άρθρο 8 Ν. 2129/93 (ΦΕΚ 
57/Α793). 

6. Το ότι από τις διατάξεις αυτής της απόφασης προκα- 
λείται δαπάνη ύψους 9.500.000 δρχ. περίπου η οποία και 
θα καλυφθεί από το ποσό των 50.000.000 δρχ. σε βάρος 
των πιστώσεων του τακτικού προϋπολογισμού Υπουρ¬ 
γείου Γεωργίας. Η ως άνω δαπάνη και για το τρέχον έτος 
θα βαρύνει τις πιστώσεις ΚΑΕ 2519 Φ.29/110, αποφασί¬ 
ζουμε: 

1. Καθορίζουμε από αναλήψεως καθηκόντων (1.6.98), 
τη μηνιαία αντιμισθία του Προέδρου Δ.Σ. του Ν.Π.Ι.Δ. 
ΟΓΕΕΚΑ «ΔΗΜΗΤΡΑ» στο ύψος του 1.000.000 δρχ. 

2. Για τη συμμετοχή του ανωτέρω στις συνεδριάσεις του 
Δ.Σ. δεν θα καταβάλλεται αποζημίωση. 

3. Πέραν των ανωτέρω αποδοχών στον Πρόεδρο του 
ΟΓΕΕΚΑ «ΔΗΜΗΤΡΑ» καταβάλλεται και το επίδομα εορ¬ 
τών (Χριστουγέννων - Πάσχα) και αδείας σύμφωνα με τις 
διατάξεις του άρθρου 9 Ν. 2470/97 καθώς και η οικογε¬ 
νειακή παροχή, σύμφωνα με τους όρους και προϋποθέ¬ 
σεις του άρθρου 12 του ίδιου νόμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΓΕΩΡΓΊΑΣ 

ΝΙΚ. ΧΡΙΣΤΟΛΟΥΛΑΚΗΣ ΣΤΕΦ. ΤΖΟΥΜΑΚΑΣ 

-φ- 

Αριθ. 2066035/7259/0022 (5) 

Καθορισμός μηνιαίας αντιμισθίας στον Διευθύνοντα Σύμ¬ 
βουλο ΟΓΕΕΚΑ «ΔΗΜΗΤΡΑ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 135/Α785) όπως συμπληρώ¬ 
θηκε με το άρθρο 27 του Ν. 2081 /92 και όπως αυτές αντι- 
καταστάθηκαν με το άρθρο 1 παρ. 2 Ν. 2469/97 (ΦΕΚ 38/ 
Α797). 

2. Τις διατάξεις των άρθρων 11 και 15 Ν. 2520/97 (ΦΕΚ 
173/Α71.12.97). 

3. Την αριθμ. 8668/2.4.98 (ΦΕΚ 469/Β718.5.98) από¬ 
φαση Υπουργού Γεωργίας «Διορισμός Διευθύνοντα Συμ¬ 
βούλου ΟΓΕΕΚΑ «ΔΗΜΗΤΡΑ» όπως διορθώθηκε μεταγε¬ 
νέστερα» (ΦΕΚ 598/Β/16.6.98). 

4. Την αριθμ. 1107147/1239/0006Α/4.10.96 από¬ 
φαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών». 

5. Τη διάταξη του άρθρου 40 Ν. 849/78 (ΦΕΚ 232/Α / 
78) όπως συμπληρώθηκε με το άρθρο 8 Ν. 2129/93 (ΦΕΚ 
57/Α793). 

6. Το ότι από τις διατάξεις αυτής της απόφασης προκα- 
λείται δαπάνη ύψους 7.000.000 δρχ. περίπου η οποία και 
θα καλυφθεί από το ποσό των 50.000.000 δρχ. σε βάρος 
των πιστώσεων του τακτικού προϋπολογισμού Υπουρ¬ 
γείου Γ εωργίας. Η ως άνω δαπάνη και για το τρέχον έτος 
θα βαρύνει τις πιστώσεις ΚΑΕ 2519 Φ.29/110, αποφασί¬ 
ζουμε: 

1. Καθορίζουμε από αναλήψεως καθηκόντων (1.6.98), 
τη μηνιαία αντιμισθία του Διευθύνοντα Συμβούλου του 
Ν.Π.Ι.Δ. ΟΓΕΕΚΑ «ΔΗΜΗΤΡΑ» στο ύψος του 800.000 
δρχ- 

2. Για τη συμμετοχή του ανωτέρω στις συνεδριάσεις του 
Δ.Σ. δεν θα καταβάλλεται αποζημίωση. 

3. Πέραν των ανωτέρω αποδοχών στο Διευθύνοντα Σύμ¬ 
βουλο του ΟΓΕΕΚΑ «ΔΗΜΗΤΡΑ» καταβάλλεται και το 
επίδομα εορτών (Χριστουγέννων - Πάσχα) και αδείας σύμ¬ 
φωνα με τις διατάξεις του άρθρου 9 Ν. 2470/97 καθώς και 
η οικογενειακή παροχή, σύμφωνα με τους όρους και 
προϋποθέσεις του άρθρου 12 του ίδιου νόμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 1998 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΓΕΩΡΓΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΕΦ. ΤΖΟΥΜΑΚΑΣ 

-Φ- 

Αριθ. 2066036/7260/0022 (6) 

Καθορισμός αποζημίωσης μελών Δ.Σ. ΟΓΕΕΚΑ 
«ΔΗΜΗΤΡΑ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 135/Α /85) όπως συμπληρώ¬ 
θηκε με το άρθρο 27 του Ν. 2081 /92 και όπως αυτές αντι- 
καταστάθηκαν με το άρθρο 1 παρ. 2 Ν. 2469/97 (ΦΕΚ 38/ 
Α/97). 

2. Τις διατάξεις των άρθρων 11 και 14 Ν. 2520/97 (ΦΕΚ 
173/Α71.12.97). 

3. Την αριθμ. 6979/2.4.98 (ΦΕΚ 469/Β718.5.98) από¬ 
φαση Υπουργού Γ εωργίας (ΦΕΚ 469/Β/18.5.98) ορισμός 
μελών Διοικητικού Συμβουλίου Ν.Π.Ι.Δ. ΟΓΕΕΚΑ «ΔΗΜΗ¬ 
ΤΡΑ» όπως τροποποιήθηκε μεταγενέστερα με την αριθμ. 
13939/11.6.98 απόφαση (ΦΕΚ 589/Β/15.6.98). 

4. Την αριθμ. 1107147/1239/0006Α /4.10.96 από¬ 
φαση Πρωθυπουργού και Υπουργού Οικονομικών «Ανά¬ 


θεση αρμοδιοτήτων στους Υφυπουργούς Οικονομικών». 

5. Το ότι από τις διατάξεις αυτής της απόφασης πρόκα-, 
λείται δαπάνη ύψους 35.000.000 δρχ. περίπου η οποία 
και θα καλυφθεί από το ποσό των 50.000.000 δρχ. σε βά¬ 
ρος των πιστώσεων του τακτικού προϋπολογισμού Υπουρ¬ 
γείου Γεωργίας. 

Η ως άνω δαπάνη και για το τρέχον έτος θα βαρύνει τις 
πιστώσεις ΚΑΕ 2519 Φ.29/110, αποφασίζουμε: 

1. Καθορίζουμε την αποζημίωση των μελών και Γραμ- 
ματέα του Διοικητικού Συμβουλίου του Νομικού Προσώ¬ 
που ΟΓΕΕΚΑ «ΔΗΜΗΤΡΑ» για τη συμμετοχή τους στις συ¬ 
νεδριάσεις και για κάθε πραγματοποιούμενη τακτική συ¬ 
νεδρίαση στο ποσό των 30.000 και μέχρι τέσσερις (4) συ¬ 
νεδριάσεις το μήνα. 

2. Καθορίζουμε την αποζημίωση του Νομικού Συμβού¬ 
λου και των Γ ενικών Δ/ντών του Νομικού Προσώπου όταν 
καλούνται να συμμετάσχουν σε συνεδριάσεις του Δ.Σ. στο 
ποσό των 10.000 δρχ. και μέχρι τέσσερις (4) συνεδριάσεις 
το μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΓΕΩΡΓΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΕΦ. ΤΖΟΥΜΑΚΑΣ 

-Φ- 

Αριθ. 2058465/6336/0022 (7) 

Καθιέρωση με αμοιβή εργασίας κατά τις απογευματινές, 
νυχτερινές ώρες και εργασία τις Κυριακές και εξαιρέσι¬ 
μες των υπαλλήλων που υπηρετούν στα Γραφεία 
Υπουργού, Υφυπουργού, Γενικού Γραμματέα και Ειδι¬ 
κού Γ ραμματέα της Γ ενικής Γ ραμματείας Κοινωνικών 
Ασφαλίσεων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ 40/Α/21.3.97) 
«Αναμόρφωση μισθολογίου προσωπικού της Δημ. Διοίκη¬ 
σης και άλλες διατάξεις», όπως τροποποιήθηκε με το άρ¬ 
θρο 15 του Ν. 2592/98 (ΦΕΚ 57/Α/18.3.98). 

2. Τις διατάξεις του Ν. 1558/85. 

3. Την αριθμ. 2022941/2297/0022/7.4.98 εγκύκλιο 
του Γ.Λ.Κ. με θέμα «Κοινοποίηση των διατάξεων του άρ¬ 
θρου 15 του Ν. 2592/98 για υπερωριακή εργασία». 

4. Την ανάγκη καθιέρωσης υπερωριακής εργασίας στο 
Γραφείο του Υπουργού, Υφυπουργού, Γενικού Γραμμα¬ 
τέα και Ειδικού Γ ραμματέα λόγω του φόρτου εργασίας, 
των ειδικών συνθηκών και λειτουργίας των εν λόγω γρα¬ 
φείων κατά τις απογευματινές, Κυριακές, εξαιρέσιμες και 
νυχτερινές ώρες. 

5. Το γεγονός ότι η δαπάνη που προκαλείται με την από¬ 
φαση αυτή ανέρχεται για το Β' εξάμηνο στο ποσό των εί¬ 
κοσι εκατομμυρίων τετρακοσίων εβδομήντα επτά χιλιά¬ 
δων εννιακοσίων τριάντα δύο (22.317.932) δρχ. και θα 
βαρύνει την εγγεγραμμένη πίστωση στον προϋπολογισμό 
της Γ.Γ.Κ.Α. έτους 1998 (ΚΑΕ 511 και 512). 

6. Την 2032832/3250/0022/9.6.98 κοινή απόφαση 
«Καθιέρωση με αμοιβή εργασίας κατά τις απογευματινές, 

νυχτερινές ώρες και εργασία κατά τις Κυριακές και εξαι¬ 
ρέσιμες των υπαλλήλων που υπηρετούν στα γραφεία 
Υπουργού, Υφυπουργού, Γενικού Γραμματέα και Ειδικού 
Γραμματέα της Γ.Γ.Κ.Α.». 

7. Την αριθμ. 1107147/1239/0006Α/4.10.96 από¬ 
φαση ανάθεσης αρμοδιοτήττηων στους Υφυπουργούς Οι¬ 
κονομικών, αποφασίζουμε: 

1. Εγκρίνουμε την καθιέρωση με αμοιβή υπερωριακής 
εργασίας κατά τις απογευματινές, νυχτερινές ώρες και 
εργασία τις Κυριακές και εξαιρέσιμες για τους υπαλλή¬ 
λους (μετακλητούς [Ν. 1558/85], αποσπασμένους και με 
διάθεση) που απασχολούνται στο Γραφείο του Υπουργού, 
Υφυπουργού, Γ ενικού Γ ραμματέα και Ειδικού Γ ραμματέα) 
και για το χρονικό διάστημα από 1.7.98 μέχρι 31.12.98 
συνολικά ανά κατηγορία υπαλλήλων ως εξής: 

α. Για εννέα (9) υπαλλήλους ΠΕ κατηγορίας (3.310) 
ώρες απογευματινές, (840) νυχτερινές ώρες και τις Κυ¬ 
ριακές και εξαιρέσιμες (360) ώρες. 

β. Για δύο (2) υπαλλήλους ΤΕ κατηγορίας (990) ώρες 
απογευματινές. 

γ. Για δεκαοκτώ (18) υπαλλήλους ΔΕ κατηγορίας 
(8.160) ώρες απογευματινές,(720) νυχτερινές και Κυρια¬ 
κές και εξαιρέσιμες (360) ώρες. 

δ. Γ ια τέσσερις (4) υπαλλήλους ΥΕ κατηγορίας και οδη¬ 
γούς (454) απογευματινές, (616) νυχτερινές και Κυριακές 
και εξαιρέσιμες (370) ώρες. 

ε. Γ ια τέσσερις (4) Ειδικούς Συμβούλους - Συνεργάτες 
(1.620) ώρες απογευματινές, (240) νυχτερινές και Κυρια¬ 
κές και εξαιρέσιμες (180) ώρες. 

2. Η πραγματοποίηση των ωρών θα βεβαιώνεται από τον 
Προϊστάμενο του αντίστοιχου Γραφείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙ ΣΤΟΛΟ ΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

-Φ- 

Αριθ. 2066498/7312/0022 (8) 

Υπερωριακή εργασία μόνιμου προσωπικού Ναυτικού Απο¬ 
μαχικού Ταμείου (ΝΑΤ) έτους 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις» (ΦΕΚ 57/Α718.3.1998). 

2. Την αριθ. 202294/2297/0022/7.4.1998 εγκύκλιο 
του Υπουργείου Οικονομικών/Γ.Λ.Κ. 

3. Το αριθ. 61136/22.6.1997 έγγραφο Ν.Α.Τ. 

4. Την αριθ. 1107147/1239/0006Α/4.10.1996 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

5. Το γεγονός ότι η δαπάνη που προκαλείται από την 
απόφαση αυτή είναι μέσα στα πλαίσια των εγκεκριμένων 
πιστώσεων Προϋπολογισμού ΝΑΤ (ΚΑΕ 0261 
120.000.000 δρχ.), αποφασίζουμε: 


1. Την έγκριση πραγματοποίησης απογευματινής υπε- 
ρωριακής εργασίας σαράντα χιλιάδων τετρακοσίων 
(40.400) ωρών συνολικά, με αμοιβή, για διακόσιες δύο 
(202) μονίμους υπαλλήλους του ΝΑΤ, όπου υπηρετούν 
συνολικά διακόσια σαράντα τέσσερις (244) υπάλληλοι, για 
την αντιμετώπιση εποχιακών και εκτάκτων υπηρεσιακών 
αναγκών κατά το εξάμηνο 1.4.1998 έως 30.9.1998. 

2. Οι όλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους εξής λόγους: 

α) Έλεγχος συνταξιοδοτικών φακέλλων για την κατα¬ 
βολή συντάξεων σε δικαιούχους ναυτικούς. 

β) Χορήγηση ΕΚΑΕ σε συνταξιούχους. 

γ) Επανυπολογισμός συντάξεων ΚΕΑΝ. 

δ) Υπολογισμός εισφορών ποντοπόρων πλοίων και εκ¬ 
καθάριση ναυτολογίων. 

ε) Εκκαθάριση - επίδοση φύλλων συμβεβλημένων 
πλοίων, χρήσης 1996 - 1997. 

στ) Εκπαίδευση προσωπικού στις νέες τεχνολογίες 
Η/Υ, λόγω αγοράς ολοκληρωμένου πληροφοριακού συ¬ 
στήματος από το ΝΑΤ. 

3. Επίσης εγκρίνεται: α) Υπερωριακή εργασία με αμοιβή 
τριών (3) μονίμων υπαλλήλων ΝΑΤ του Κλάδου ΔΕ οδηγών 
για οκτακόσιες είκοσι πέντε (825) ώρες συνολικά από 
1.1.1998 έως 31.12.1998. 

Οι οδηγοί απασχολούνται στα υπηρεσιακά λεωφορεία 
-του ΝΑΤ, τρεις (3) ώρες την ημέρα 6.00 έως 7.30 και 
15.00 έως 16.30 για τη μετακίνηση του προσωπικού ΝΑΤ, 
κατά την προσέλευση και αποχώρηση των υπαλλήλων. 

β) Υπερωριακή εργασία χιλίων εξακοσίων τριάντα 
(1.630) ωρών συνολικά, για πέντε (5) μονίμους φύλακες - 
νυκτοφύλακες του ΝΑΤ, οι οποίες αφορούν απογευμα¬ 
τινή, νυκτερινή και υπερωριακή εργασία Κυριακών και 
εξαιρέσιμων ημερών και είναι απαραίτητες για την επί ει¬ 
κοσιτετραώρου βάσεως φύλαξη του κεντρικού κτιρίου 
ΝΑΤ από τρεις 8ώρες βάρδιες φυλάκων - νυκτοφυλάκων, 
από 1.1.1998 έως 31.12.1998. 

4. Ο αριθμός του προσωπικού που θα απασχολείται 
υπερωριακά κάθε φορά, καθώς και ο αριθμός των ωρών, 
θα εξαρτηθεί από τις πραγματικές υπηρεσιακές ανάγκες 
που θα καθοριστεί σε απόφαση του Προέδρου Δ.Σ./ 
ΝΑΤ. 

5. Η δαπάνη που θα προκύψει από την ανωτέρω αιτία θα 
καλυφθεί από τις πιστώσεις που είναι εγγεγραμμένες για 
το σκοπό αυτό στον προϋπολογισμό του ΝΑΤ έτους 1998, 
μη επιτρεπομένης της αύξησης των σχετικών πιστώσεων, 
σε μεταφορά κονδυλίων από πιστώσεις άλλων κατηγοριών 
δαπανών, είτε με χορήγηση συμπληρωματικών κονδυ¬ 
λίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1998 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

Ν. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. 2060521/8294/0025 (9) 

Παροχή της εγγύησης του Ελληνικού Δημοσίου στην Ευ¬ 
ρωπαϊκή Τράπεζα Επενδύσεων, για κάλυψη δανείου 

της σε συνάλλαγμα ποσού 78.000.000 ϋΕΜ στην Α.Ε. 

«ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.1995 (ΦΕΚ 143/Α/ 

12.7.95) και του άρθρου 5 του Ν. 2432/96 (ΦΕΚ 180/Α/ 

12.8.96) . 

2. Τις διατάξεις της σύμβασης ανάπτυξης του Νέου Διε¬ 
θνούς Αεροδρομίου της Αθήνας στα Σπάτα, ίδρυση της 
Εταιρείας «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ Α.Ε.» 
έγκριση περιβαλλοντικών λόγων και άλλες διατάξεις, που 
υπογράφηκε στις 31.7.95 και κυρώθηκε με τον Ν. 2338/ 
95. 

3. Την απόφαση της Διυπουργικής Επιτροπής του άρ¬ 
θρου 5 του Ν. 2322/95 (Συνεδρίαση αριθ. 146/5.9.1998) 
με την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της Εγγύησης του 
Ελληνικού Δημοσίου. 

4. Την αριθ. 19/30.10.1997 απόφαση του Δ.Σ. της Α.Ε. 
«ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ» με την οποία 
εγκρίνεται η δανειοδότηση αυτή. 

5. Το από 14.9.98 έγγραφο της Α.Ε. «ΔΙΕΘΝΗΣ ΑΕΡΟ¬ 
ΛΙΜΕΝΑΣ ΑΘΗΝΩΝ». 

6. Την αρ. 1107147/1239/0066 Α74.10.96 (Β’ 922/ 

7.10.96) απόφαση του Πρωθυπουργού και του Υπουργού* 
Οικονομικών «ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών», αποφασί¬ 
ζουμε: 

Παρέχουμε την εγγύηση του Ελληνικού Δημοσίου στην 
Ευρωπαϊκή Τράπεζα Επενδύσεων για τη μεταξύ αυτής και 
της Α.Ε. «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ», σύναψη 
δανείων σε συνάλλαγμα εβδομήντα οκτώ εκατομμυρίων 
Γερμανικών Μάρκων (78.000.000) ΩΕΜ. 

Με την εγγύηση αυτή, αναλαμβάνουμε την υποχρέωση 
να καλύψουμε τις υποχρεώσεις της Α.Ε. «ΔΙΕΘΝΗΣ ΑΕ¬ 
ΡΟΛΙΜΕΝΑΣ ΑΘΗΝΩΝ», που απορρέουν από τη σύμβαση 
εγγύησης που έχει υπογράφει απευθείας μεταξύ του Ελ¬ 
ληνικού Δημοσίου και της ανωτέρω δανείστριας Τράπε¬ 
ζας 

Η Ευρωπαϊκή Τράπεζα Επενδύσεων παρακαλείται να 
μας στείλει θεωρημένο αντίγραφο της σύμβασης του δα¬ 
νείου. 

Η Α.Ε. «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ» παρακα- 
λείται για την εμπρόθεσμη εξόφληση του εν λόγω δα¬ 
νείου. 

Καθορίζουμε προμήθεια υπέρ του Δημοσίου 0,50% για 
την παρεχόμενη εγγύησή του η οποία θα υπολογίζεται και 
θα αποδίδεται σ’ αυτό από την Α.Ε. «ΔΙΕΘΝΗΣ ΑΕΡΟΛΙ¬ 
ΜΕΝΑΣ ΑΘΗΝΩΝ», σύμφωνα με τα οριζόμενα στο έγ¬ 
γραφό μας 2009593/1391/7.2.96. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 7 Οκτωβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΑΑΚΗΣ 


Αριθ. 2060029/6520/0022 (10) 

Καθορισμός αποζημίωσης του Προέδρου των μελών και 
του Κυβερνητικού Επιτρόπου του Βαρβακείου Ιδρύμα¬ 
τος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 3 και 2 και 5 του 
άρθρου 4 του Ν.Δ. 2562/1953 (ΦΕΚ 240/Α73.9.53), του 
άρθρου 1 του Β. Δ/τος 17.2.56 και του άρθρου 1 του Ν. 
725/1977. 

2. Τις διατάξεις του άρθρου 19 του Ν. 2470/97. 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα», που προστέθηκε 
με το άρθρο 27 του Ν. 2081/92 και το γεγονός ότι από την 
απόφαση αυτή δεν προκαλείται δαπάνη σε βάρος του 
κρατικού προϋπολογισμού αλλά σε βάρος του προϋπολο¬ 
γισμού του Βαρβακείου Ιδρύματος η οποία ανέρχεται σε 
2.025.000 δρχ. για το τρέχον έτος και σε 8.100.000 δρχ. 
για καθένα από τα επόμενα και θα καλύπτεται ολοκληρω¬ 
τικά από τις πιστώσεις του προϋπολογισμού του. 

4. Τα υπ’ αριθ. 242/3.8.98 και 266/10.9.98 έγγραφα 
του Βαρβακείου Ιδρύματος. 

5. Την αριθ. 1107147/1239/006Α/4.10.96 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών», αποφασίζουμε: 

Στον Πρόεδρο και τα μέλη του Δ.Σ. του Βαρβακείου 
Ιδρύματος στο Γραμματέα στον Κυβερνητικό Επίτροπο 
που μετέχουν στις συνεδριάσεις αυτού, παρέχεται μηνιαία 
αποζημίωση το ύψος της οποίας καθορίζεται ως εξής 
α) Για τον Πρόεδρο 60.000 δρχ. 
β) Για τα μέλη 60.000 δρχ. 
γ) Για το Γραμματέα της Επιτροπής 40.000 δρχ. 
δ) Γ ια το Κυβερνητικό Επίτροπο 60.000 δρχ. 

Ο αριθμός των συνεδριάσεων για την καταβολή της πα¬ 
ραπάνω αποζημίωσης ορίζεται τουλάχιστον σε τρεις (3) το 
μήνα. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 5 Οκτωβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΑΑΚΗΣ 
-♦- 

Αριθ. ΥΠΠΟ/ΔΙΟΙΚ/Β/49032 (11) 

Ορισμός μελών Διοικούσας Επιτροπής του Ταμείου Στήρι¬ 
ξης Ελλήνων Καλλιτεχνών Άσματος και Χορού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. 2062/23.12.96 κοινή απόφαση των 
Υπουργών Οικονομικών και Πολιτισμού «Σύσταση Ταμείου 
Στήριξης Ελλήνων Καλλιτεχνών Άσματος και Χορού» 
(ΦΕκ 24/Β/21.1.1997), όπως τροποποιήθηκε με την 
αριθ. 15449/17.3.98 όμοια απόφαση (ΦΕΚ 367/Β/ 
16.4.98). 

2. Το αριθ. 46379/15.9.98 έγγραφο της Δ/νσης Καλών 
Τεχνών του ΥΠΠΟ, αποφασίζουμε: 

Ορίζουμε ως μέλη της Διοικούσας Επιτροπής του Τα¬ 
μείου Στήριξης Ελλήνων Καλλιτεχνών Άσματος και Χορού 

με τριετή θητεία, τους κατωτέρω, ως εξής: 

α) Ανθή Ζαχαράτου, Λυρική καλλιτέχνιδα. 

β) Ανδρέα Οικονόμου, εκπρόσωπο της Ένωσης Ελλή¬ 
νων Μουσουργών. 

γ) Χρήστο Λεοντή, εκπρόσωπο της Ένωσης Μουσικο¬ 
συνθετών, Στιχουργών Ελλάδος. 

δ) Τάνια Τσανακλίδου, εκπρόσωπο της Ένωσης Τρα¬ 
γουδιστών Ελλάδος. 

ε) Ελισάβετ Γεωργούδη, εκπρόσωπο του Σωματείου 
Χορού και Ρυθμικής. 

στ) Γιώργο Κατσαρό, εκπρόσωπο του Πανελληνίου 
Μουσικού Συλλόγου. 

ζ) Ιωάννη Σταματόπουλο, νομικό. 

2. Εκ των ανωτέρω μελών, Πρόεδρος ορίζεται ο Γεώρ¬ 
γιος Κατσαρός και Αντιπρόεδρος ο Χρήστος Λεοντής. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 7 Οκτωβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-φ- 

Αριθ. 4004/3/15-β’ (12) 

Μεταβίβαση αρμοδιοτήτων κατά τροποποίηση της 7004/ 

3/12-νζ730.4.1996 απόφασης Υπουργού Δημόσιας 

Τάξης (Β' 230), όπως ισχύει. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 29 και 29Α του Ν. 1558/ 
1985 (Α' 137), όπως το άρθρο 29Α προστέθηκε με το άρ¬ 
θρο 27 του Ν. 2081/1992 (Α’ 154) και αντικαταστάθηκε 
με το άρθρο 1 παρ. 2 εδαφ. α' του Ν. 2469/1997 (Α' 38). 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Μεταβίβαση αρμοδιοτήτων 

1. Στο άρθρο 1 της υπ’ αριθ. 7004/3/12-νζ'/30.4.1996 
απόφασης του Υπουργού Δημόσιας Τάξης, όπως ισχύει, 
προστίθεται περίπτωση ΙΒ ως εξής: 

«ΙΒ. ΣΤΟΥΣ ΔΙΕΥΘΥΝΤΕΣ ΥΠΟΔΙΕΥΘΥΝΣΕΩΝ ΑΣΦΑ¬ 
ΛΕΙΑΣ, ΔΙΟΙΚΗΤΕΣ ΤΜΗΜΑΤΩΝ ΑΛΛΟΔΑΠΩΝ, ΤΜΗ¬ 
ΜΑΤΩΝ ΑΣΦΑΛΕΙΑΣ ΚΑΙ ΑΣΤΥΝΟΜΙΚΩΝ ΤΜΗΜΑΤΩΝ 
ΠΟΥ ΧΕΙΡΙΖΟΝΤΑΙ ΘΕΜΑΤΑ ΑΛΛΟΔΑΠΩΝ»: 

1. Τη χορήγηση αδειών παραμονής βραχείας διάρκειας 
μέχρι τρεις (3) μήνες (άρθρο 12 παρ. Ν. 1975/1991). 

2. Τη χορήγηση και ανανέωση αδειών παραμονής αλλο¬ 
δαπών εργαζομένων που εισήλθαν στη χώρα κατόπιν προ¬ 
έγκρισης, εφόσον δεν έχει παρέλθει πενταετία από την 


ημερομηνία της αρχικής εισόδου, των αλλοδαπών εργαζο¬ 
μένων που δεν υπόκεινται στη διαδικασία προέγκρισης, 
καθώς και των μελών οικογένειας αλλοδαπών στους 
οποίους έχει χορηγηθεί άδεια παραμονής (άρθρα 13 
παρ.1, 14 παρ. 1 και 3 Ν. 1975/1991, σε συνδυασμό με 
άρθρο 22 παρ. 3 του ιδίου νόμου). 

3. Την έκδοση απόφασης για χορήγηση αυτοτελούς δι¬ 
καιώματος παραμονής μέλους οικογενείας αλλοδαπού 
από της ενηλικίωσής του, εφόσον διαθέτει επαρκείς πό¬ 
ρους προς κάλυψη των αναγκών στέγασης και συντήρη¬ 
σης αυτού (άρθρο 14 παρ. 4 Ν. 1975/1991). 

4. Τη χορήγηση και ανανέωση αδειών διαμονής αλλοδα¬ 
πών και μελών οικογενείας αυτών, σύμφωνα με το κοινο¬ 
τικό (Π.Δ. 525/1983, 488/1987 και 278/1992). 

5. Τη χορήγηση και ανανέωση αδειών παραμονής, αλλο¬ 
δαπών για σπουδές (άρθρο 15 Ν. 1975/1991)». 

2. Το εδάφιο 10 της περίπτωσης Α' του άρθρου 1 της 
υπ’ αριθμ. 7004/12-νζ'/30.4.1996 απόφασης του Υπουρ¬ 
γού Δημόσιας Τάξης, όπως ισχύει, αντικαθίσταται ως 
εξής: 

«10. Τη λήψη αποφάσεως για επαναπατρισμό φυγάδων 
κατοχικής περιόδου και παλιννόστησης ομογενών (Ν.Δ. 
4234/30.7.1962, Ν. 1539/1985, ΚΥΑ 106841/ 
29.12.1982 και 28594/4.5.1998 των Υπουργών Εσωτε¬ 
ρικών και Δημόσιας Τάξης». 

3. Το εδάφιο 10 της περίπτωσης Η' του άρθρου 1 της 
υπ’ αριθ. 7004/3/12-νζ'/30.4.1996 απόφασης του 
Υπουργού Δημόσιας Τάξης, όπως ισχύει, αντικαθίσταται 
ως εξής: 

«10. Την απόφαση επί προσφυγής κατ’ αποφάσεως πε¬ 
ριφερειακής υπηρεσίας που αρνείται τη χορήγηση η ανα¬ 
νέωση άδειας παραμονής αλλοδαπού ή ανακαλεί τυχόν 
χορηγηθείσα (άρθρο 16 παρ. Ν. 1975/1991)». 

Άρθρο 2 

Καταργούμενες διατάξεις 

Τα εδάφια 4,8,14 και 15 της περίπτωσης Η' και τα εδά¬ 
φια 4,5 και 6 της περίπτωσης Γ του άρθρου 1 της υπ’ αριθ. 
7004/3/12-νζ'/30.4.1996 απόφασης του Υπουργού Δη¬ 
μόσιας Τάξης, όπως ισχύει, καταργούνται. 

Άρθρο 3 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 10 Οκτωβρίου 1998 

Ο ΥΠΟΥΡΓΟΣ 

ΓΕΩΡΓΙΟΣ ΡΩΜΑΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ.-Τ.Κ. 546 55 (031) 423 956 

ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061)271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651)21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 »> 

750 » 

3.500 »> 

1.500 » 

750 ·> 

250 »■ 

500 » 

150 »> 

500 »· 

12.500 »> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 »> 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























